Správa o transparentnosti podľa článku 15 Nariadenia Európskeho parlamentu a Rady (EÚ) 2022/2065 zo dňa 19. októbra 2022 o jednotnom trhu digitálnych služieb a o zmene smernice 2000/31/ES (ďalej len „DSA“) za obdobie roku 2025-2026

Spoločnosť: AURES Holdings a.s.
Obdobie: apríl 2025 – marec 2026
Dátum zverejnenia: 7. apríla 2026

Táto správa je zverejnená v súlade s článkom 15 DSA a predstavuje štandardnú ročnú správu 
o transparentnosti. 
Správa je vypracovaná v súlade s harmonizovanými pravidlami pre transparentné vykazovanie stanovenými vykonávacím nariadením Európskej komisie, vrátane štruktúrovanej dátovej časti zverejňovanej samostatne v súlade s prílohou I tohto nariadenia.
Spoločnosť AURES Holdings a.s., IČO: 017 59 299, so sídlom Dopraváků 874/15, 184 00 Praha 8, zapísaná v obchodnom registri vedenom Mestským súdom v Prahe, sp. zn. B 19139 (ďalej len „AURES“), prevádzkuje online platformu, ktorá okrem iného verejne zdieľa recenzie a skúsenosti zákazníkov. 
Ide o webovú stránku aaaauto.sk.
Zverejňovanie a kontrola používateľského obsahu 
Na webovej stránke aaaauto.sk sa zverejňujú výhradne pochvalné recenzie. Tieto recenzie sú zasielané prostredníctvom formulára na webe, e‑mailom alebo inými komunikačnými kanálmi (napr. Facebook Messenger, chat). Vždy sa vyžaduje výslovný súhlas autora so zverejnením.
Zverejneniu recenzií predchádza ručná kontrola obsahu, ktorej cieľom je overiť, že ide o pozitívnu spätnú väzbu. Recenzie, ktoré tento charakter nespĺňajú, nie sú zverejnené. Nedochádza však 
k mazaniu ani úpravám už zverejneného obsahu.
Zároveň sa na titulnej stránke webu zobrazujú recenzie prevzaté z platformy Google, pri ktorých 
je uvedené upozornenie, že Google recenzie neoveruje, avšak môže odstrániť podvodný obsah, 
ak je identifikovaný.
Napriek tomu, že používateľský obsah nie je na webovej stránke aaaauto.sk zverejňovaný priamo samotnými používateľmi, ale na základe interného výberu a s výslovným súhlasom autora, je táto správa zverejnená v záujme transparentnosti a v súlade s odporúčaniami koordinačných orgánov.
Oznámenia od používateľov o závadnom alebo nezákonnom obsahu
V období od apríla 2025 do marca 2026 nebolo doručené žiadne oznámenie od používateľov o obsahu, ktorý by bol považovaný za nezákonný alebo inak závadný.
Spoločnosť AURES v tomto období:
· neodstránila žiadny obsah,
· neobmedzila dostupnosť žiadnej recenzie,
· neprijala žiadne rozhodnutie na základe oznámení používateľov.
Odstraňovanie obsahu z vlastnej iniciatívy
Spoločnosť AURES v danom období nezačala žiadne kroky vedúce k odstráneniu alebo obmedzeniu
už zverejneného používateľského obsahu z vlastnej iniciatívy. 
V zásade sa nezverejňujú iné než pochvalné recenzie, pričom ide o preventívny výber obsahu pred jeho zverejnením, nie o moderáciu obsahu v zmysle obmedzenia alebo odstránenia už zverejneného obsahu. 
Príkazy a žiadosti od verejných orgánov 
AURES v danom období neobdržala žiadny príkaz ani žiadosť od orgánov verejnej moci na odstránenie, zneprístupnenie alebo poskytnutie informácií o akomkoľvek používateľskom obsahu.
Automatizované nástroje na moderáciu obsahu 
AURES nepoužíva žiadne automatizované nástroje ani algoritmy na filtrovanie, označovanie alebo obmedzovanie obsahu. Všetky pochvalné recenzie sú ručne kontrolované pred zverejnením s cieľom overiť, že zodpovedajú charakteru pozitívnej spätnej väzby. Nejde o moderáciu obsahu v zmysle čl. 14 DSA, pretože nedochádza k odstraňovaniu ani úpravám už zverejneného obsahu.
Vnútorný systém na vybavovanie sťažností (čl. 20 DSA) 
V sledovanom období nebolo prijaté žiadne rozhodnutie, ktoré by zakladalo potrebu aktivácie vnútorného systému na vybavovanie sťažností podľa čl. 20 DSA.
AURES preto v danom období neprevádzkovala vnútorný systém na preskúmavanie rozhodnutí 
o obsahu. Tento mechanizmus bude zavedený v prípade, že AURES začne aktívne rozhodovať 
o odstránení alebo obmedzení obsahu. 
Štatistiky o sťažnostiach a priemerné doby spracovania
V sledovanom období:
· nebola zaznamenaná žiadna námietka,
· nebola podaná žiadna sťažnosť proti rozhodnutiu o zverejnení alebo nezverejnení recenzie.
Z tohto dôvodu nie je možné stanoviť priemerné doby spracovania. 
Priemerné doby spracovania 
Keďže v sledovanom období nebolo prijaté žiadne oznámenie ani sťažnosť, nie je možné stanoviť priemerné doby spracovania..
Kontaktné miesta pre účely DSA (čl. 11 a 12):
AURES je pripravená poskytovať informácie a prijímať oznámenia v súvislosti s plnením povinností podľa DSA prostredníctvom nasledujúceho kontaktného miesta:
Mgr. Lenka Zajíčková
kontaktná adresa: Dopraváků 723/1, 184 00 Praha 8
e‑mail: dpo@aaaauto.cz
Komunikácia je možná v českom a anglickom jazyku.
Záverečná poznámka 
Táto správa predstavuje ročnú správu o transparentnosti podľa článku 15 DSA.
Štruktúrované kvantitatívne údaje sú zverejňované samostatne v súlade s prílohou I vykonávacieho nariadenia Európskej komisie. Správa zostane verejne dostupná najmenej päť rokov.

